У Вікіпедыі ёсць артыкулы пра іншых асоб з прозвішчам Ясінскі.

**Ігар Ясінскі** (нар. 4 ліпеня 1990, Пінск) — беларускі футбаліст, паўабаронца гомельскага «Паперпрама».

Клубная кар’ера
---------------

Выхаванец мінскага «Дынама», з 2007 праходзіў у асноўны склад, але ў большасці гуляў за дубль. У сакавіку 2012 быў аддадзены ў гадавую арэнду гродзенскаму «Нёману», дзе стаў трывалым іграком асновы. Па заканчэнні арэнды вярнуўся ў «Дынама», але ў красавіку 2013 пакінуў сталічны клуб.

Першую палову сезона 2013 прапусціў з-за траўмы. У ліпені 2013 падпісаў з «Нёманам» кантракт на 1,5 гады. У другой палове 2013 на полі не з’яўляўся, толькі набіраў форму ў матчах за дубліруючы склад гродзенцаў. Першую палову 2014 прапусціў з-за чарговай траўмы, а з чэрвеня 2014 пачаў з’яўляцца ў асноўным складзе «Нёмана». Звычайна гуляў на пазіцыі апорнага паўабаронцы, але часам выкарыстоўваўся як правы абаронца або паўабаронца.

У снежні 2014 года стала вядома, што Ігар пакіне гродзенскі клуб з-за яго цяжкага фінансавага становішча. У студзені 2015 года стаў іграком мікашэвіцкага «Граніта», дзе стаў у асноўным толькі выхадзіць на замену. У студзені 2016 года пакінуў Мікашэвічы.

Пасля зыходу з «Граніта» праходзіў прагляд у такіх клубах, як «Слуцк», «Нёман», «Віцебск», «Крумкачы», аднак сезон 2016 у выніку распачаў у складзе наваполацкага «Нафтана». Спачатку гуляў у аснове наваполацкага клуба, але хутка страціў месца ў старце і стаў выступаць пераважна за дубль. У ліпені 2016 года пакінуў «Нафтан» і неўзабаве далучыўся да «Белшыны», дзе стаў асноўным апорным паўабаронцам, аднак не здолеў выратаваць бабруйскі клуб ад вылету ў Першую лігу.

У пачатку 2017 года трэніраваўся з «Белшынай», а ў сакавіку падпісаў кантракт з «Каўна Жальгірысам». У лютым 2018 года вярнуўся ў Беларусь, пасля прагляду стаўшы іграком «Слуцка». У слуцкай камандзе з’яўляўся на полі нерэгулярна, часцей выходзячы на замену. У снежні 2018 года па пагадненні бакоў пакінуў «Слуцк».

У пачатку 2019 года трэніраваўся з жыткавіцкім ЮАС, аднак у красавіку, пакінуўшы каманду, стаў іграком рэчыцкага «Спадарожніка». Замацаваўся ў стартавым складзе каманды і стаў яе капітанам, у сезоне 2020 дапамог «Спадарожніку» перамагчы ў Першай лізе. У лютым 2021 года падоўжыў кантракт з клубам. У першай палове 2021 года заставаўся адным з асноўных ігракоў рэчычан у Вышэйшай лізе.

У ліпені 2021 года, пасля таго як «Спадарожнік» зняўся з Вышэйшай лігі, перайшоў у магілёўскі «Дняпро», дзе трывала замацаваўся ў аснове. У студзені 2022 года пакінуў магілёўскі клуб, пасля чаго некаторы час трэніраваўся з «Гомелем», а ў лютым стаў іграком рагачоўскага «Макслайна». Па выніках сезона 2022 дапамог клубу выйсці ў Вышэйшую лігу, куды ён, аднак, не быў дапушчаны.

У студзені 2023 года перайшоў у гомельскі «Паперпрам».

Міжнародная кар’ера
-------------------

Гуляў за моладзевыя зборныя розных узростаў.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2008, 2009
* Беларусь Пераможца Першай лігі чэмпіянату Беларусі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | Д1 | Дынама | Беларусь | 1 | 0 |
| 2008 | Д1 | Дынама | Беларусь | 1 | 0 |
| 2009 | Д1 | Дынама | Беларусь | 3 | 0 |
| 2010 (1) | дубль | Дынама | Беларусь | 10 | 0 |
| 2010 (2) | Д1 | Дняпро | Беларусь | 1 | 0 |
| 2011 | Д1 | Дынама | Беларусь | 1 | 0 |
| 2012 | Д1 | Нёман | Беларусь | 25 | 0 |
| 2013 (2) | дубль | Нёман | Беларусь | 6 | 0 |
| 2014 | Д1 | Нёман | Беларусь | 14 | 0 |
| 2015 | Д1 | Граніт | Беларусь | 13 | 0 |
| 2016 (1) | Д1 | Нафтан | Беларусь | 3 | 0 |
| 2016 (2) | Д1 | Белшына | Беларусь | 13 | 2 |
| 2017 | Д1 | Каўна Жальгірыс | Літва | 26 | 0 |
| 2018 | Д1 | Слуцк | Беларусь | 19 | 0 |
| 2019 | Д2 | Спадарожнік | Беларусь | 24 | 1 |
| 2020 | Д2 | Спадарожнік | Беларусь | 24 | 0 |
| 2021 (1) | Д1 | Спадарожнік | Беларусь | 14 | 1 |
| 2021 (2) | Д2 | Дняпро | Беларусь | 17 | 0 |
| 2022 | Д2 | Макслайн | Беларусь | 16 | 0 |
|

Зноскі
------

1. ↑  Igor Yasinski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Игорь Ясинский покинул минское "Динамо"
4. ↑  Сулима, Савицкий, Рыбак, Рапалис, Ясинский, Витус и Зубович покинут "Неман"
5. ↑  Ясинский и Луцевич перешли в "Гранит", Толканица покинул клуб
6. ↑  Ясинский покинет «Гранит»
7. ↑  "Нафтан" объявил о расставании с Трипковичем, Котляром, Ясинским и Турлиным
8. ↑  Тур 16. Попурри. "Земля будет гореть под ногами"
9. ↑  Каунасский "Жальгирис" объявил о подписании Игоря Ясинского
10. ↑  Тимошенко и Ясинский подписали контракты со "Слуцком"
11. ↑  "Слуцк" расстался с Ясинским
12. ↑  Игорь Ясинский остается в "Спутнике"
13. ↑  Ясинский, Цеслюкевич и Федосов стали игроками "Днепра"
14. ↑  Хотов, Федянин и Ясинский покинули "Днепр"
15. ↑  Ясинский стал игроком "Макслайна", два игрока продлили контракты, карьеру в Рогачеве продолжит Баланович
16. ↑  Игорь Ясинский стал игроком "Бумпрома" (руск.). *football.by* (25 студзеня 2023). Праверана 26 студзеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |